./data/stoa0275/stoa012/stoa0275.stoa012.opp-lat1.xml
Tertullian
Ecce, inquit, virgo concipiet in utero  Quidnam? utique dei verbum,non viri semen, certe ut pareret filium  Nam et pariet, inquit, filium  Ergo ut ipsius fuit concepisse, ita ipsius est quodpeperit, licet non ipsius fuerit quod concepit  Contra si verbumex se caro factum est, iam ipsum se concepit et peperit,et vacat prophetia  Non enim virgo concepit neque peperit, sinon quiequid peperit ex verbo concepto caro ipsius est  Solahaec autem prophetae vox evacuabitur? an et angeli conceptumet partum virginis annuntiantis? an et omnis iam scriptura, quaecunquematrem pronuntiat Christi? Quomodo enim mater, nisiquia iu utero eius fuit? Sed nihil ex utero eius accepit quod matremeam faceret in cuius utero fuit  Hoc nomen non debet caroextranea  Matris uterum non appellat nisi filia uteri caro  Filiauteri porro non est si sibi nata est  Tacebit igitur et Elisabethprophetam portans iam domini sui conscium infantem, et insuper spiritu sancta adimpleta  Sine causa enim dicit, Et unde mihi utmater domini mei ad me veniat? Si Maria non filium, sed hospitem in utero gestabat Iesum, quomodo dicit, Benedictus fructusuteri tui? Quis hic fructas uteri, qui non ex utero germinavit,qui non in utero radicem egit, qui non eius est cuius est uterus et qui utique fructus uteri, Christus? An quia ipse est fles devirga profecta ex radice Iesse, radix autem Iesse genus David,virga ex radice Maria ex David, flos ex virga filius Mariae, quidicitur Iesus Christus, ipse erit et fructus? Flos enim fructus, quiaper florem et ex flore omnis fructus eruditur in fructum  Quidergo? Negant et fructui suum florem et flori suam virgam et virgaesuam radicem, quominus suam radix sibi vindicet per virgamproprietatem eius quod ex virga est, floris et fructus; siquidemomnis gradus generis ab ultimo ad principalem recensetur, ut iamnunc carnem Christi, non tantum Mariae, sed et David per Mariamet Iesse per David sciant adhaerere  Ideo hunc fructum ex lumbisDavid, id est ex posteritate carnis eius, iurat illi deus consessurum in throno ipsius  Si ex lumbis David, quanto magis exlumbis Mariae, ob quam in lumbis David?